ORDE do 16 de decembro de 1996 pola que se publica a programación de cursos incluídos no plan autonómico de formación de formadores de formación profesional ocupacional correspondentes á programación de 1997 e pola que se establece a convocatoria pública para a participación neles.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 30/12/1996

O artigo 3 do decreto 424/1996, do 21 de novembro, polo que se regula o plan autonómico de formación de formadores de formación profesional ocupacional establece que a programación de cada provincia dos cursos incluídos no antedito plan, aprobarase polos delegados provinciais da Consellería de Familia, Muller e Xuventude no último trimestre de cada ano, publicándose, no mes de decembro, por orde desta.
Aprobada xa a programación de cursos de cada provincia, procede, agora, a súa publicación no Diario Oficial de Galicia, en cumprimento daquel mandato regulamentario e proceder á apertura da convocatoria pública para a presentación das solicitudes para participar neles, así como á normalización do modelo que se vai utilizar.
Por outra banda, o propio decreto remite a unha orde o establecemento dos requisitos e criterios que hai que ter en conta para a selección dos asistentes ós cursos.
Consecuentemente, baseándose todo o anterior e facendo uso da autorización expresa contida na disposición derradeira primeira do Decreto 424/1996, do 21 de novembro, consultado o consello galego de ensinanzas técnico profesionais e o consello galego de relacións laborais, en exercicio das facultades que me confire o artigo 34 da Lei 1/1983, do 22 de febreiro, da Xunta e do seu presidente,
DISPOÑO:
Artigo 1º.-Programacións provinciais.
1. Os cursos que, dentro do plan autonómico de formación de formadores de formación profesional ocupacional, se impartirán durante o exercicio de 1997 en cada provincia serán os publicados como anexo I á presente orde.
2. A convocatoria dos cursos que se van celebrar en cada provincia deberá difundirse mediante anuncio nun dos diarios de maior tirada dela e a través da súa exposición nos taboleiros de anuncios das delegacións provinciais da consellería, das oficinas de
emprego do INEM, nos centros de formación profesional ocupacional e nos centros colaboradores en materia de formación ocupacional.
3. A programación de cursos establecida no parágrafo primeiro poderá modificarse por resolución dos respectivos delegados/as provinciais da Consellería de Familia, Muller e Xuventude á vista das solicitudes presentadas.
Artigo 2º.-Solicitudes.
1. Os interesados en participar nalgunha das accións previstas no artigo anterior deberán presenta-la súa solicitude, no modelo normalizado que se publica como anexo II á presente orde, na delegación da Consellería de Familia, Muller e Xuventude correspondente á provincia na que pretendan realiza-lo curso.
2. Á solicitude deberá xuntarse a documentación acreditativa dos extremos sinalados no artigo seguinte.
3. As solicitudes poderán presentarse desde o día seguinte á publicación da presente orde durante todo o ano e ata 15 días naturais antes da data de celebración de cada curso programado.
Artigo 3º.-Requisitos e criterios de selección de alumnos.
1. Para a selección dos asistentes de entre os formadores dos centros colaboradores, sera necesario o cumprimento dalgún dos seguintes requisitos:
a) Estar en posesión da titulación académica esixida nos correspondentes programas validados polo Consello Xeral de Formación Profesional ou, en caso de non existir, F.P.II ou equivalente e ter 2 anos de experiencia profesional na especialidade ou especialidades nas que o aspirante imparte cursos, acreditada a través de certificación oficial de vida laboral.
b) Dispoñer de graduado escolar ou equivalente e un mínimo de 5 anos de experiencia profesional na especialidade ou especialidades nas que o aspirante imparte cursos, acreditada na forma prevista na alínea anterior.
2. Ademais dos requisitos de obrigado cumprimento que acaban de enunciarse, valoraranse, co fin de establece-la orde de prelación dos candidatos, os seguintes aspectos:
a) A experiencia profesional durante os ultimos dez anos na especialidade ou especialidades nas que o aspirante imparte cursos, valorándose con tres puntos cada ano acreditado na forma prevista no parágrafo primeiro.
b) As aptitudes e actitudes pedagóxicas dos aspirantes, valorándose de cero a tres puntos a través da realización das probas pertinentes polos técnicos integrantes da Rede de Formación de Formadores.
c) A impartición de cursos de formación ocupacional, valorándose medio punto por cada cincuenta horas impartidas, acreditada a través de certificación do responsable das entidades impartidoras.
4. A selección definitiva dos alumnos asistentes ós cursos realizarase por resolución do respectivo delegado/a provincial da Consellería de Familia, Muller e Xuventude, notificándose persoalmente ós interesados.
Disposicións derradeiras
Primeira.-Autorízase o director xeral de Formación e Emprego para dictar, no ámbito das súas competencias, as resolucións e instruccións necesarias para o desenvolvemento e execución da presente disposición.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de decembro de 1996.
Manuela López Besteiro
Conselleira de Familia, Muller e Xuventude
ANEXO I
Programación cursos formación formadores 1997
Clave
de curso
Localidade
Datas
Horario
C-1
Ames
Abril.-Maio
Manán
C-2
Ames
Xuño.-Xullo
Manán
C-3
Ames
Out.-Nov.
Tarde
C-4
Ferrol
Abril.-Maio
Manán
C-5
Ferrol
Xuño.-Xullo
Manán
C-6
Ferrol
Out.-Nov.
Tarde
C-7
Sen determinar
Abril.-Maio
Manán
C-8
Sen determinar
Xuño.-Xullo
Manán
C-9
Sen determinar
Out.-Nov.
Tarde
LU-1
Lugo
Xaneiro.-Marzo
Manán
LU-2
Lugo
Xaneiro.-Marzo
Manán
LU-3
Lugo
Abril.-Xuño
Manán
LU-4
Lugo
Abril.-Xuño
Manán
LU-5
Lugo
Out.-Decem.
Manán
LU-6
Lugo
Out.-Decem.
Manán
OU-1
Ourense
Febreiro.-Abril
Manán
OU-2
Ourense
Febreiro.-Abril
Tarde
OU-3
Ourense
Maio.-Xuño
Manán
OU-4
Ourense
Maio.-Xuño
Tarde
OU-5
Ourense
Xullo.-Out.
Manán
OU-6
Ourense
Xullo.-Out.
Tarde
OU-7
Ourense
Nov.-Decem.
Manán
OU-8
Ourense
Nov.-Decem.
Tarde
PO-1
Vigo
Xaneiro.-Febreir.
Manán
PO-2
Vigo
Febreir.-Abril
Manán
PO-3
Vigo
Xaneiro.-Marzo
Tarde
PO-4
Pontevedra
Xaneiro.-Marzo
Manán
PO-5
A Estrada
Marzo.-Maio
Manán
PO-6
Vigo
Abril.-Maio
Manán
PO-7
Tui
Marzo.-Maio
Tarde
PO-8
Vigo
Maio.-Xullo
Manán
PO-9
Vigo
Setem.-Out.
Manán
PO-10
Vilagarcía
de Arousa
Setem.-Out.
Tarde
PO-11
Vigo
Out.-Decem.
Manán
PO-12
A Estrada
Out.-Decem.
Tarde
9460